போராட்டக்காரர்களை வழிநடத்துபவர் பந்தலுக்கு அருகிலிருக்கும் பாதிரியார் பங்களாவில் (பிரித்தானிய(கால) வடிவக் கட்டிடம்) ஊடகமொன்றிற்கு பேட்டி அளித்துக் கொண்டிருந்தார். வெளியே காத்திருக்கச் சொன்னார். மூன்றாம் கட்டப் போராட்டத்தின் 153வது நாளில், வலிமைமிக்க அரசுகளை எதிர்த்து போராட்டத்தை வழிநடத்துபவரை எவ்வித பாதுகாப்புச் சங்கடங்களும் இன்றி சந்திக்க முடிவது வெகு ஆச்சரியமாக இருந்தது. நீலவண்ண சட்டையும், வெள்ளை வேட்டியும் அவருடைய உடை. கடலையும், சமாதானத்தையும் சுட்டுவதாக இருந்தது.